**ELŐTERJESZTÉS**

**A KÉPVISELŐ-TESTÜLET**

**2021.július 6-i rendes ülésére**

**Előterjesztés**

**Zöldterület gondozásra fordított éves keretösszeg felülvizsgálata**

A napirendet tárgyaló ülés dátuma: 2021.07.06.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**: ------

**3.Költségkihatások és egyéb szükséges feltételeket, illetve megteremtésük javasolt forrásai:**

**Tényállás:**

Telki község Önkormányzata 2020. évben határozott időre ( 48 hónap ) szóló közbeszerzési eljárást folytatott le a település zöldterületeinek extenzív és intenzív gondozására.

A pályázat eredményeként 2020.04.21. napján a 12/2020.(IV.06.) számú polgármesteri határozat alapján az önkormányzat vállalkozási keretszerződést kötött a Hambuch Bt-vel.

A keretszerződés értelmében az önkormányzat a 48 hónap határozott időszak alatt nettó 64.615.000.- Ft összegű zöldterület gondozási munkákat jogosult megrendelni a közbeszerzési ajánlathoz benyújtott és a vállalkozási keretszerződés részét képező a fenntartási munkák egységárát rögzítő mellékletben meghatározott egységárakkal számolva.

Az elmúlt másfél év gazdasági megszorításai, a koronavírus járvány okozta negatív gazdasági hatások, a központi intézkedésekből eredő forrásmegvonások miatt önkormányzatunknak folyamatosan csökkenő bevételekkel kell számolnia.

Az Önkormányzat ezen negatív gazdasági hatások miatt már a 2020.évi költségvetésében az eredetileg tervezett éves keretösszeghez képest egy jelentősen csökkentett mértékű költségvetési keret összeggel számolt és azt építette be a költségvetésbe. Ez a keretösszeg 2020.évben 8.800.000.- Ft volt.

A csökkentett keretösszeget az egyes területek gondozási intenzitásának csökkentésével lehetet biztosítani.

Az idei évi költségvetés összeállítása során a továbbra is szűkős költségvetési források miatt a 2021.évben felhasználható keretösszeg mértékét a 2020.évi mértékhez hasonlóan 8.800.000.- Ft+Áfa összegben határozta meg a képviselő-testület.

Az elmúlt hónapok tapasztalatai azt mutatják, hogy a csökkentett intenzitás látványos mértékű színvonal csökkenést eredményez, ahhoz, hogy a település közterületeinek rendezett összképe tartható legyen szükséges az intenzitáson emelni. Azzal, hogy az intenzitás emelkedne a jelenlegi helyzethez képest látható javulást lehet elérni.

A jelenlegi intenzitás melletti költségek 8.800.000.- Ft+Áfa.

Javasolt, növelt intenzitás mellett a költségek 11.106.000.- Ft+Áfa.

A megnövelt intenzitás 2.306.000.- Ft+Áfa többlet költséget jelentenek az önkormányzat költségvetéséből.

Ehhez a képviselő-testületnek többlet költségvetési forrásokat szükséges biztosítania a költségvetésében.

Telki, 2021. június 28.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**…/2021. (VII. ) Önkormányzati határozata**

**Zöldterület gondozásra fordított éves keretösszeg felülvizsgálata**

Telki község Önkormányzat képviselő-testülete úgy határoz, hogy a zöldterület gondozási feladatok ellátására a 2021.év költségvetésben biztosított költségvetési forrásokat ………. Ft-al megemeli. A többlet forrást a 2021.évi költségvetés ………….. előirányzat terhére biztosítja.

Felelős: polgármester

Határidő: azonnal